

***Obrazloženje 1. rebalans financijskog plana za 2025. godinu***

***Sažetak djelokruga rada škole***

Tehnička škola Nikole Tesle (dalje: Škola) u svom djelokrugu rada ima redovno obrazovanje učenika i obrazovanje odraslih.

U redovnom obrazovanju Škola planira u školskoj godini 2025./2026. upisati 110 učenika u 1. razrede, odnosno ukupno 400 učenika u svim razrednim odjelima i svim zanimanjima.

Obrazovanje učenika organizirat će se u 40 razrednih odjela, a izvodit će se na temelju nastavnih planova i programa Ministarstva znanosti i obrazovanja za zanimanja koja škola obrazuje, u skladu sa registriranom djelatnošću škole i Planom i programom škole. Škola izvodi i program obrazovanja na jeziku i pismu srpske nacionalne manjine, u skladu s Zakonom o odgoju i obrazovanju na jeziku i pismu nacionalnih manjina.

U okviru planiranog djelokruga rada škola obrazuje učenike za sljedeća ***četverogodišnja*** zanimanja:

* Tehničar za računalstvo
* Elektrotehničar
* Ekološki tehničar
* Strojarski računalni tehničar

Sljedeća ***trogodišnja*** zanimanja po jedinstvenom modelu obrazovanja:

* Automehaničar
* Plinoinstalater
* Vodoinstalater
* Autolimar
* Elektroinstalater
* Autoelektričar.
* Obućar
* Bravar

Praktična nastava odvija se manjim dijelom u školskim elektro i strojarskim radionicama, a veći dio praktične nastave obavlja se u privatnim i državnim tvrtkama i kod licenciranih obrtnika.

U okviru obrazovanja odraslih , obrazuju se polaznici za sva zanimanja koja škola obrazuje u redovitoj djelatnosti i za zanimanja koja trenutno ne obrazuju u redovnom obrazovanju: kemijski procesni tehničar, proizvođač gume, obućarski tehničar, postolar i instalater grijanja i klimatizacije, u skladu sa registriranom djelatnošću škole. U ovom programu obrazovanja stječe se srednja stručna sprema i vrši se prekvalifikacija za sva zanimanja, a provodi se i program osposobljavanja polaznika za zanimanje šivača/ce obuće.

Praktična nastava polaznika odvija se izvan škole u privatnim i državnim poduzećima i kod licenciranih obrtnika.

U 2025. godini Škola planira u okviru svoje djelatnosti sljedeće prioritete:

* Usavršavanje nastavnika radi stjecanja novih znanja i ispunjavanja uvjeta iz Zakona o odgoju i obrazovanju u osnovnoj i srednjoj školi za stjecanje potrebnih licenci za rad u odgojno obrazovnom procesu (ova aktivnost će odvijati će se putem pohađanja stručnih seminara i učešćem na stručnim aktivima);
* Usavršavanje ostalih djelatnika Škole na stručnim seminarima i skupovima;
* Poticanje učenika na razne aktivnosti kao što su: izvannastavne aktivnosti, natjecanja, učešća u raznim radionicama i projektima škole, grada, regije.
* Učešće u novim projektima, koju budu raspisani i na koja će se Škola prijaviti.

***Zakonske i druge podloge na kojima se zasnivaju programi***

Škola svoju djelatnost temelji na Zakonu o odgoju i obrazovanju u osnovnoj i srednjoj školi i svim podzakonskim aktima donesenim na temelju tog Zakona: Zakonu o odgoju i obrazovanju na jeziku i pismu nacionalnih manjina, Zakonu o radu i svim općim aktima donesenim na temelju ovog zakona, Zakonu o proračunu, Pravilniku o proračunskom računovodstvu i računskom planu, Zakonu o obrazovanju odraslih, Planu i programu rada škole, Školskom kurikulumu

**I OPĆI DIO**

* 1. **SAŽETAK RAČUN PRIHODA I RASHODA I RAČUNA FINANCIRANJA**

Ukupni prihodi 1. rebalansa za 2025. godinu su planirani u iznosu od 3.555.522,16 eur

što je za 310.640,00 eur više u odnosu na izvorni plan za 2025. godinu ili 9,57 % iskazano u postotku.

Ukupni rashodi 1. rebalansa za 2025. godinu su planirani u iznosu od 3.555.522,16 eur

što je za 31.640,00 eur više u odnosu na izvorni plan za 2025. godinu ili 9,57 % iskazano u postotku.

**A) RAČUN PRIHODA I RASHODA**

**A1.IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI**

Ukupni prihodi 1. rebalansa za 2025. godinu uključuju:

prihode grupe konta 63 u iznosu od 3.289.823,00 eur povećani za 10,03 %

prihode grupe konta 64 u iznosu od 3.000,00 eur isti nivo izvornog plana

prihode grupe konta 65 u iznosu od 5.000,00 eur isti nivo izvornog plana

prihod grupe konta 66 u iznosu od 28.930,00 eur povećani za 52,83%

prihode grupe konta 67 u iznosu od 219.769,16 eur isti nivo izvornog plana

prihode grupe konta 68 u iznosu od 9.000,00 eur isti nivo izvornog plana

Ukupni rashodi 1. rebalansa za 2025. godinu uključuju:

rashode poslovanja a to su rashodi za zaposlene, materijalni, financijski i ostali rashodi i rashode za nabavu nefinancijske imovine-rashode za nabavu proizvedene dugotrajne imovine.

**A.2. IZVJEŠTAJ O PRIHODIMA I RASHODIMA PREMA IZVORIMA FINANCIRANJA**

Prema izvorima financiranja planirani prihodi i rashodi 1. rebalansa za 2025. godinu:

Opći prihodi i primici – IZVOR 112 u iznosu od 667,00 eur ( povećanje u odnosu na izvorni plan za 2025., odnosi se na „organizaciju natjecanja i nagrada za učenike i mentore“ )

Vlastiti prihodi i rashodi - IZVOR 312 u iznosu od 41.000,00 eur ( povećanje za 10.000,00 eur ili 32,25% u odnosu na izvorni plan za 2025. )

Prihodi i rashodi za posebne namjene - IZVOR 482 u iznosu od 198.102,16 eur isti nivo izvornog plana za 2025. godinu prema uputama (limitima) nadležnog Upravnog odjela za obrazovanje osnivača Vukovarsko – srijemske županije.

Prihodi i rashodi Pomoći- Pomoći MZOM, Pomoći EU, Školske shema voća i povrća, pomoćnik u nastavi, higijenske potrepštine – IZVOR 512,513,522,523 u iznosu od 3.308.823,00 eur što je povećanje za 299.973,00 eur ili 9,97% u odnosu na izvorni plan za 2025. godinu.

Povećali smo izvor 512 MZOM za 300.000,00 eur na stavci plaća i ostalih materijalnih primanja i smanjili za 27,00 eur prihode i rashode za nabavu higijenskih potrepština .

Donacije ( prihodi i rashodi ) – IZVOR 61 u iznosu od 6.930,00 eur ( bez promjene u odnosu izvorni plan za 2025.godinu )

**A3. IZVJEŠTAJ O RASHODIMA PREMA FUNKCIJSKOJ KLASIFIKACIJI**

Planirani ukupni rashodi 1. rebalansa za 2025. godinu iznose 3.555.522,16 eur pod šifrom

09 Obrazovanje

092 srednjoškolsko obrazovanje 3.530.202,16 eur

096 dodatne usluge u obrazovanju 640,00 eur

**II. POSEBNI DIO**

**IZVJEŠTAJ PO PROGRAMSKOJ KLASIFIKACIJI**

**PROGRAM 1023 FINANCIRANJE ŠKOLSTVA IZVAN ŽUPANIJSKOG PRORAČUNA**

Aktivnost A1023 02 VLASTITI PRIHODI-SREDNJE ŠKOLSTVO

Izvor financiranja 31 vlastiti rashodi su planirani u 1. rebalansu za 2025. godinu. u iznosu od 41.000,00 eur. ( povećani su za 10.000,00 eur ili 32,25% u odnosu na izvorni plan za 2025. godinu )

Izvor financiranja 51 rashodi POMOĆI od MZOM za plaće i ostala materijalna prava zaposlenika i za nabavu nefinancijske imovine planirani u 1. rebalansu za 2025. godinu iznose 3.200.000,00 eur. ( povećanje za 300.000.00 eur ili 10,34 %u odnosu na izvorni plan za 2025. godinu. )

Izvor financiranja 52 rashodi POMOĆI EU- Projekti EU planirani su u 1. rebalansu za 2025. godinu u iznosu od 84.170,00 eur. ( ostaje isto nivo izvornog plana za 2025. )

Izvor financiranja 61 donacije planirano u 1. rebalansu za 2025. godinu 6.930,00 eur rashoda. (nivo izvornog plana za 2025. )

**PROGRAM 1052 JAVNE POTREBE U ODGOJNO-OBRAZOVNOM SUSTAVU VSŽ**

Tekući projekt T1052 02 ORGANOZACIJA NATJECANJA I NAGRADE UČENICIMA I MENTORIMA (OŠ I SŠ)

Izvor financiranja 11 (112) na kontu rashoda za zaposlene planirano je prihoda i rashoda u iznosu od 667,00 eur, povećanje za 667,00 eur u odnosu na izvorni plan za 2025. godinu

Tekući projekt T1052 03 ŠKOLSKA SHEMA VOĆA,POVRĆA I MLIJEKA

Izvori financiranja 51 i 52 na kontu za nabavu namirnica 32224 u ukupnom iznosu ovog programa su 3.500,00 eur ( isti nivo izvornog plana za 2025. godinu)

Tekući projekta T052 07 HIGIJENSKE POTREPŠTINE (PROJEKAT MROSP-A)

Izvor financiranja 51 (512) Ostale pomoći, konto rashoda je umanjen za 27,00 eur u odnosu na izvorni plan za 2025. godinu ( plan je bio 180,00 eur, ostvarenje 153,00 eur)

Aktivnost POMOĆNIK U NASTAVI 8.

Izvor financiranja 513 i 523 u okviru ove aktivnosti planirani rashodi iznose 21.000,00 eur – na istom nivou izvornog plana za 2025. godinu. Škola ima zaposlenu jednu osobu na radnom mjestu pomoćnika u nastavi.

**PROGRAM FINANCIRANJE SREDNJEG ŠKOSLTVA PREMA MINIMALNOM STANDARDU**

Ovaj program uključuje: Aktivnost A02 materijalne troškove, Aktivnost A01 stvarne troškove,

Kapitalni projekt K01, Kapitalni projekt K02 svi na izvoru financiranja 482 odnose se na financiranje prihoda i rashoda od strane osnivača Vukovarsko-srijemske županije u iznosu od 198.102,16 eur ( isti nivo izvornog plana za 2025. godinu ).